EkBass/fiwiki-20250220-pages-articles huggingface dataset:
Helsingin Jalkapalloklubi (jääkiekko)

Helsingin Jalkapalloklubi on helsinkiläinen urheiluseura, jolla oli miesten jääkiekkojoukkue vuosina 1928−1972. Vuonna 1972 seura yhdisti jääkiekkotoiminnan Karhu-Kissojen kanssa, ja toimintaa jatkoi Helsingin Jääkiekkoklubi. ==Historia== Helsingin Jalkapalloklubin jääpallojoukkue oli noussut 1920-luvulla yhdeksi maan parhaista seuroista, ja Suomeen tullut uusi ja alkuun oudolta tuntunut laji, jääkiekko, otettiin HJK:n ohjelmaan jääpallon jälkeen seuran talviseksi kakkoslajiksi. HJK:n jääkiekkojoukkue osallistui ensimmäiseen jääkiekon SM-kilpailuun 1928. Tuleva mestari Viipurin Reipas pudotti sen jatkosta ensimmäisessä ottelussa. Seuraavana kautena 1929 HJK eteni loppuotteluun asti, missä se voitti Helsingin Palloseuran 5–1. Mestaruus oli helsinkiläisseurojen ensimmäinen jääkiekon Suomen mestaruus. 1930-luvulle tultaessa jääkiekko oli pieni laji, eikä SM-sarjaankaan osallistunut montaa joukkuetta. HJK oli yksi Suomen jääkiekon edelläkävijöistä. Se voitti 1930-luvulla vielä kaksi mestaruutta, vuosina 1932 ja 1935. 1940-luvulle tultaessa HJK käväsi kerran Suomensarjassa pudottuaan SM-sarjasta 1947, mutta muuten se pelasi SM-sarjassa ja sijoittui yleensä sarjan keskivaiheille. 1950-luvun kausina menestys ei myöskään ollut huomattavaa, HJK oli parhaimmillaan neljäs ja pelasi välillä Suomensarjassakin. Uutta nousua HJK teki 1960-luvun alkupuolella, kärkisijoille asti se ei kuitenkaan yltänyt ja vuonna 1966 HJK putosi SM-sarjasta. 1960–1970-lukujen vaihteessa HJK alkoi panostaa jääkiekkoon merkittävästi, ja seura nousi Suomensarjakauden 1969−1970 päätteeksi takaisin SM-sarjaan kaudeksi 1970–1971. SM-sarjakausi sujui nousijalta varsin kelvollisesti, se sijoittui viidenneksi. Seuraavana kautena 1971−1972 HJK voitti alkusarjan, se oli tasapisteissä Tampereen Ilveksen kanssa. Loppusarjassa Ilves kiri kuitenkin HJK:n ohi, ja HJK saavutti hopeamitalit. Mitali jäi HJK:n viimeiseksi jääkiekkomitaliksi. Hopeakauden jälkeen seura joutui talousvaikeuksiin ja yhdisti voimansa Karhu-Kissojen kanssa. Seuraavana kautena 1972−1973 SM-sarjaan osallistui uusi seura Helsingin Jääkiekkoklubi. HJK:n lyhenne pysyi samana ja yhteisjoukkue sijoittui viidenneksi. Sitä seuraavana kautena 1973−1974 Jääkiekkoklubi erosi yhteistyöstä ja SM-sarjaan osallistuva joukkue pelasi Karhu-Kissojen nimellä. Kausi päättyi putoamiseen. ==Lähteet== Luokka:Helsingin Jalkapalloklubi Luokka:Entiset suomalaiset jääkiekkoseurat
Syysjuuriperhonen

Syysjuuriperhonen eli gannanjuuriperhonen (Hepialus ganna) on alkeelliseen juuriperhosten heimoon kuuluva perhonen. == Koko ja ulkonäkö == Pienehkö, punaruskea tai harmaanruskea perhonen, jonka etusiipien poikki kulkee siiven kärjestä sen keskivaiheille takareunaan valkoinen, tummareunainen juova. Siiven takareunasta juova suuntautuu takaisin etureunaa kohti mutta taittuu puolimatkassa suoraan kohti siiven tyveä. Joskus juovat jakaantuvat erillisiksi laikuiksi. Takasiivet ovat harmaanruskeat, joillakin yksilöillä hieman läpikuultavat.http://www2.nrm.se/en/svenska_fjarilar/g/gazoryctra_ganna.htmlNationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 80-81 == Levinneisyys ja lentoaika == Syysjuuriperhosen levinneisyys rajoittuu Keski-Euroopassa Alpeille ja Karpaateille. Pohjoisessa sitä tavataan Suomesta Pohjois-Venäjälle ja Siperiaan. Pohjoismaissa sitä tavataan vakinaisena vain Suomesta. Ruotsista laji on tavattu harhailijana kaksi kertaa vuonna 1847. Levinneisyys Suomessa kattaa alueen etelärannikolta ainakin Pohjois-Pohjanmaalle ja Kainuuseen, muutamia havaintoja on huomattavasti pohjoisempaakin. Ahvenanmaalta syysjuuriperhosta ei ole tavattu. Lentoaika on yhtenä lyhytaikaisena sukupolvena elokuun puolivälistä syyskuun alkuun.http://www.insects.fi/Lepidoptera/Hepialidae/Hepialus/ganna/Hepialus%20ganna.htm == Elinympäristö ja elintavat == Syysjuuriperhonen suosii elinympäristönään havumetsiä ja Keski-Euroopan vuoristoissa se elää puurajan yläpuolella. Laji on esiintymiseltään paikoittainen mutta saattaa sopivalla paikalla olla runsaslukuinen. Naaraat kuoriutuvat koteloistaan aamulla ja alkavat houkutella koiraita feromoneillaan heti, kun siivet ovat lentokykyiset. Koiraiden lento alkaa aamuhämärässä ja jatkuu aamupäivään. Joskus lentoa saattaa olla myös alkuillasta ennen auringonlaskua. Parittelu kestää muutaman tunnin, minkä jälkeen naaras tiputtelee munia maastoon lennosta. Aamulla munivat naaraat saattavat seurata pariutumattomien naaraiden ja niitä seuraavien koiraiden muodostamia ryhmiä. Toukkien kehitys kestää vähintään kaksi, joskus ilmeisesti usein kolmekin vuotta. Ei ole täysin varmaa, viettääkö laji ensimmäisen talven munana vai pienenä toukkana. Toisena ja mahdollisesti kolmantena talvena toukka talvehtii maanalaisessa putkessa ja koteloituu lopulta keväällä maan alle toukan erittämällä silkillä vuorattuun kammioon, josta on silkillä vuorattu käytävä pinnalle. Kotelo ryömii osittain maanpinnan yläpuolelle perhosen kuoriutuessa.http://www.artfakta.se/Artfaktablad/Gazoryctra_Ganna_102452.pdf == Ravintokasvi == Toukka syö monien eri kasvien juuria, mutta luontaista ravintokasvivalikoimaa ei tunneta. Esiintymispaikoilla kasvaa usein ainakin sananjalkaa (Pteridium aquilinum) tai hietakastikkaa (Calamagrostis epigejos). == Lähteet == == Aiheesta muualla == * Suomen Lajitietokeskus: Syysjuuriperhonen (gannanjuuriperhonen) – Gazoryctra ganna * Bestimmungshilfe des Lepiforums Luokka:Juuriperhosmaiset
Tarhajuuriperhonen

Tarhajuuriperhonen (Hepialus lupulinus) on harvinainen, harmaansävyinen yöperhonen, joka kuuluu alkeelliseen juuriperhosten heimoon. Suomen kansallisessa uhanalaisarvioinnissa vuodelta 2010 se on arvioitu erittäin uhanalaiseksi (EN).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Koko ja ulkonäkö == Koiraan etusiipien väri vaihtelee kellanruskeasta punaruskeaan, naaraan siivet ovat harmaanruskeat. Siiven poikki kulkee leveä valkoinen juova siiven tyvestä siiven takareunaan ja sieltä kärkeä kohti. Juova päättyy siiven etureunassa juuri ennen kärkeä. Joskus juova jakaantuu erillisiksi laikuiksi. Naaraalla juova erottuu huonosti. Siiven ulkoreunassa saattaa olla rivi pieniä, vaaleita täpliä ja etureunassa on usein sumeareunainen valkoinen täplä. Takasiivet ovat kellanruskeat tai harmaanruskeat. Siipiväli koiraalla on 24-31 mm ja naaraalla 29-39 mm.http://www2.nrm.se/en/svenska_fjarilar/k/korscheltellus_lupulina.htmlhttp://www.ukmoths.org.uk/show.php?bf=17Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 84-85http://www.nhm.uio.no/fakta/zoologi/insekter/norlep/hepialidae/lupulina.html == Levinneisyys ja lentoaika == Tarhajuuriperhosta tavataan paikoittain lähes koko Euroopassa, mutta sen levinneisyys rajoittuu Eurooppaan ja Keski-Aasiaan. Suomessa laji on eteläinen ja harvinainen. Levinneisyys rajoittuu Etelä- Karjalan, Uudenmaan ja Etelä-Hämeen alueille. Perhoset lentävät melko lyhyenä aikana toukokuun lopulta juhannuksen tietämiin.http://www.insects.fi/Lepidoptera/Hepialidae/Hepialus/lupulinus/Hepialus%20lupulinus.htm == Elinympäristö ja elintavat == Tarhajuuriperhonen elää erilaisilla melko avoimilla paikoilla, joilla on runsaasti kasvillisuutta. Erityisesti se vaikuttaa suosivan paikkoja, joissa kasvaa kieloa. Koiraat lentävät parin tunnin ajan auringonlaskun aikaan etsien naaraita. Naaraat oleskelevat kasvillisuudessa ja värisyttävät siipiään levittäen feromoneja ilmaan. Parittelu kestää vajaan tunnin ja naaras aloittaa munimisen aamulla tai aamupäivällä. Muniessaan se lentää matalalla ja laskeutuu välillä pudottamaan muutaman munan. Munista kuoriutuvat toukat kaivautuvat heti maahan ja elävät noin 10 cm syvyydellä maanalaisessa käytävässä syöden kasvien juuria. Toukkakehitys kestää yhdestä kahteen vuotta. Kotelovaiheen lopussa kotelo nousee toukan tekemää käytävää pitkin osittain maanpinnan yläpuolelle. == Ravintokasvi == Toukka syö monien eri kasvien juuria, ja ilmeisesti etenkin kieloa (Convallaria majalis). == Lähteet == == Aiheesta muualla == * Moths and Butterflies of Europe and North Africa * Bestimmungshilfe des Lepiforums Luokka:59.6 Selkärangattomat Luokka:Juuriperhosmaiset
Pepe Oriola

Josep ”Pepe” Oriola Vila (s. 9. heinäkuuta, 1994 Barcelona) on espanjalainen autourheilija. Hän debytoi vuonna 2011 WTCC-sarjassa kaikkien aikojen nuorimpana kuljettajana. Ennen sitä Oriola aloitti hänen uransa vuonna 2004 Karting-sarjoissa 9-vuotiaana. Vuonna 2009 Oriola ajoi Espanjan SEAT León Supercopa-sarjassa päätöskilpailun sijoittuen podiumille. Vuonna 2010 Oriola ajoi SEAT León Eurocup-sarjassa voittaen kolme kilpailua ja sijoittui loppupisteissä neljänneksi. Vuonna 2011 Hän kilpaili WTCC-sarjassa. Hänestä tuli 16-vuotiaana kaikkien aikojen nuorin sarjassa kilpaillut kuljettaja. Hän keräsi 11 pistettä sijoittuen sarjassa 18:ksi. Vuonna 2012 Oriola jatkaa WTCC- sarjassa. Luokka:Espanjalaiset autourheilijat Luokka:World Touring Car Championship -kuljettajat Luokka:Vuonna 1994 syntyneet Luokka:Elävät henkilöt
Etelänpyökit

Etelänpyökit (Nothofagus) on kasvisuku, joka muodostaa heimon Nothofagaceae. Sukuun kuuluu 38 alun perin eteläisellä pallonpuoliskolla kasvavaa lajia. Etelänpyökkejä tavataan Etelä-Amerikassa Chilen ja Argentiinan alueella Patagoniassa ja Tulimaassa sekä Oseaniassa Australian itäosassa, Tasmaniassa Uudessa-Seelannissa, Uudessa-Guineassa ja Uudessa-Kaledoniassa.Angiosperm Phylogeny Website: Nothofagaceae == Lajeja == * tulietelänpyökki (Nothofagus alpina) * poimuetelänpyökki (Nothofagus antarctica) * pronssietelänpyökki (Nothofagus cunninghamii) * tummaetelänpyökki (Nothofagus dombeyi) * punaetelänpyökki (Nothofagus fusca) * hopeaetelänpyökki (Nothofagus menziesii) * kiilaetelänpyökki (Nothofagus obliqua) * leimuetelänpyökki (Nothofagus pumilio) * mustaetelänpyökki (Nothofagus solandri) Finto: Kassu – Kasvien suomenkieliset nimet: Nothofagus == Lähteet == == Aiheesta muualla == * Suomen Lajitietokeskus: Etelänpyökit – Nothofagus *
Amara Miller

Amara Miller (s. 4. toukokuuta 2000) on yhdysvaltalainen lapsinäyttelijä. Hän debytoi Scottie Kingin roolissa Oscar-palkitussa elokuvassa The Descendants (2011). Hän sai roolistaan Phoenix Film Critics Society Award -ehdokkuuden "parhaasta nuoren esiintymisestä sivuroolissa". Hän oli lisäksi muiden esiintyjien kanssa ehdolla Gotham-palkinnon ja Central Ohio Film Critics Associationin palkinnon saajaksi. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
Michal Doležal

Michal Doležal (s. 11. maaliskuuta 1978 Jablonec nad Nisou) on tšekkiläinen mäkihyppääjä. Hän edusti seuratasolla ASC Dukla Libereciä. Doležal kilpaili maailmancupissa ensimmäistä kertaa vuonna 1996 ja saavutti parhaan henkilökohtaisen sijoituksensa Zakopanen suurmäen kisasta 1999, jossa hän oli seitsemäs. Hän sijoittui Naganon olympialaisissa 1998 suurmäen kahdeksanneksi ja oli mukana maansa seitsemänneksi sijoittuneessa joukkueessa, jonka lisäksi hän oli jaetulla yhdennellätoista sijalla normaalimäessä. Doležal oli Lahden MM-kisoissa 2001 suurmäen joukkuekisassa Tšekin seitsemänneksi sijoittuneessa joukkueessa ja sai kuudennen sijoituksen normaalimäen joukkuekilpailusta. Hänen paras henkilökohtainen sijoituksensa MM-kilpailuissa oli 31. tila, jonka hän saavutti normaalimäessä sekä vuoden 1999 kisoissa että suurmäessä kahta vuotta myöhemmin. Doležal oli mukana Salt Lake Cityn olympialaisissa 2002, joissa hän muun muassa hyppäsi suurmäen joukkuemäessä, jossa Tšekki oli kahdestoista. Hän kilpaili myöhemmin Continental Cupissa, jossa hän oli mukana vuoteen 2007 saakka. == Lähteet == Luokka:Tšekkiläiset mäkihyppääjät Luokka:Vuonna 1978 syntyneet Luokka:Elävät henkilöt
Sapet

Sapet eli punasapet, aiemmin rantasapet (Centaurium) on kasvisuku katkerokasvien heimossa. Se sisältää ainakin kaksikymmentä lajia. Suvun tieteellinen nimi tulee kreikan sanasta kentaurion, joka on jo Hippokrateen käyttämä kasvinimi.Den virtuella floran: Arun (Centaurium Hill.) == Sappilajeja == * rohtosappi (Centaurium erythraea) ** nuppirohtosappi (var. capitatum) ** harsurohtosappi (var. erythraea) * isosappi, aiemmin isorantasappi (Centaurium littorale) ** tupsuisosappi (var. glomeratum) ** viuhkoisosappi (var. littorale) * pikkusappi, aiemmin pikkurantasappi (Centaurium pulchellum) * keltarantasappi (Centaurium maritimum) * kaunosappi (Centaurium scilloides) * terttusappi (Centaurium spicatum) * viuhkosappi (Centaurium tenuiflorum) === Lajit Pohjoismaissa === Pohjoismaissa esiintyy kolme sappilajia: rohtosappi, isosappi ja pikkusappi. Ne ovat yksi- tai kaksivuotisia matalakasvuisia vaaleanpunakukkaisia ruohoja. Suomessa kasvaa kaksi luonnonvaraista sappilajia, isosappi ja pikkusappi. Ne ovat melko yleisiä merenrantakasveja, joita esiintyy runsaimmin lounaisrannikolla. == Lähteet == == Aiheesta muualla == * Finto: Kassu – Kasvien suomenkieliset nimet: Centaurium * Suomen Lajitietokeskus: Sapet (punasapet) (Centaurium) * ITIS: Centaurium * United States Department of Agriculture (USDA): Centaurium * Flora of China: Centaurium * Pherobase: Floral volatiles of Genus Centaurium Luokka:Katkerokasvit
Oulun ylioppilasteatteri

Oulun ylioppilasteatteri on Oulussa vuodesta 1963 toiminut harrastajateatteri. Teatteri tuottaa vuosittain yleensä 3-5 kokopitkää näytelmää, joista yhden kesäteatterina. Oulun ylioppilasteatteri on Ylioppilasteatteriliitto SYTY:n jäsenteatteri ja SYTY:n vuoden 2012 ylioppilasteatterifestivaali järjestettiin Oulussa. == Lähteet == ==Aiheesta muualla== * Oulun ylioppilasteatteri Luokka:Harrastajateatterit Ylioppilasteatteri
Karstaohdakkeet

Karstaohdakkeet (myös karttaohdakkeet) (Dipsacus) on kasvisuku kuusamakasvien heimossa. Siihen kuuluu 21 lajia monivuotisia ruohoja. Aiemmin karstaohdakkeet kuuluivat purtojuurikasveihin, jonka tyyppisuku se myös oli. == Lajeja == * laidunkarstaohdake (Dipsacus fullonum) * karvakarstaohdake (Dipsacus pilosus) * pikarikarstaohdake (Dipsacus sativus) * sukakarstaohdake (Dipsacus strigosus) Pohjoismaissa tavataan neljä luonnonvaraista karstaohdakelajia: laidun-, karva-, pikari- ja sukakarstaohdake. Niistä Suomessa kasvaa kaksi lajia, laidun- ja sukakarstaohdake, jotka ovat harvinaisia tulokaskasveja maan eteläosassa.Suomen Lajitietokeskus: Karstaohdakkeet – Dipsacus Viitattu 6.2.2021. == Lähteet == == Aiheesta muualla == * Finto: Kassu – Kasvien suomenkieliset nimet: Dipsacus *
Luann Ryon

Luann Marie Ryon (13. tammikuuta 1953 Long Beach, Kalifornia – 27. joulukuuta 2022 Riverside, Kalifornia) oli yhdysvaltalainen jousiampuja. Hän kilpaili vuoden 1976 kesäolympialaisissa Montrealissa ja voitti siellä kultamitalin naisten yksilökilpailussa. == Lähteet == Luokka:Yhdysvaltalaiset jousiampujat Luokka:Yhdysvaltalaiset olympiavoittajat Luokka:Vuonna 1953 syntyneet Luokka:Vuonna 2022 kuolleet
Harry Egipt

Harry Egipt (s. 1950) on entinen neuvostovirolainen mainoselokuvaohjaaja. Hän työskenteli Eesti Reklaamfilmissä, joka oli Neuvostoliiton merkittävin mainoselokuvayritys. Egiptin mielenkiinto mainoksiin syntyi kun hän katseli televisiosta Suomen Mainos-Television lähetyksiä. Nykyään Harry Egipt työskentelee Tallinnassa poliisina ja työnsä puolesta myös tulkkina useamman kielen osaamisensa johdosta. Egipt harrastaa egyptiläistä historiaa. == Mainokset == Egiptin mainokset tehtiin pääosin 1980-luvulla. Neuvostoliitossa oli jatkuva pula tuotteista, mutta aina kun jotain saatiin valmistettua varastoihin saakka, niin sitä mainostettiin. Egiptin mainokset olivat sähäkästi leikattuja, niissä laulettiin ja tanssittiin, ja niissä esiintyi kauniita naisia vähissä vaatteissa. Hänen mainoksissaan ovat esiintyneet muun muassa Anu Saagim ja Annely Peebo. Nykyään Egiptin mainokset ovat kohonneet kulttimaineeseen. Egipt pelasti mainoselokuvansa kaatopaikkatuomiolta 1990-luvun alussa ja niistä on koottu dvd-julkaisu. Osa mainoksista pääsi Borat-elokuvaan. == Lähteet == Luokka:Virolaiset elokuvaohjaajat Luokka:Vuonna 1950 syntyneet Luokka:Elävät henkilöt
Valentina Kovpan

Valentina Ivanovna Kovpan (; 28. helmikuuta 1950 Petroostriv – 12. toukokuuta 2006 Lviv) oli Neuvostoliittoa edustanut jousiampuja. Hän kilpaili vuoden 1976 kesäolympialaisissa Montrealissa ja sai siellä hopeaa naisten yksilökilpailussa. == Lähteet == Luokka:Neuvostoliittolaiset jousiampujat Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Vuonna 2006 kuolleet
Harold Weber

Harold ("Harry") Weber (20. maaliskuuta 1882 – 7. marraskuuta 1933 Littleton, New Hampshire) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa osallistuen sekä miesten yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.Harry Weber Biography and Olympic Results | Olympics at Sports-Reference.com == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1882 syntyneet Luokka:Vuonna 1933 kuolleet
John Rahm

John B. Rahm (8. tammikuuta 1854 Virginia – 28. heinäkuuta 1935 Omaha, Nebraska) oli yhdysvaltalainen golfaaja, joka edusti Omaha Country Clubia. Hän kilpaili vuoden 1904 kesäolympialaisissa Saint Louisissa osallistuen sekä yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.John Rahm Biography and Olympic Results | Olympics at Sports-Reference.com == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1854 syntyneet Luokka:Vuonna 1935 kuolleet
Simeon Price

Simeon Taylor ("Sim") Price nuorempi (16. toukokuuta 1882 Saint Louis – 16. joulukuuta 1945 Washington DC) oli yhdysvaltalainen golfaaja, joka edusti Saint Louisin Glen Echo Country Clubia. Hän kilpaili vuoden 1904 kesäolympialaisissa Saint Louisissa osallistuen sekä yksilö- että joukkuekilpailuun. Jälkimmäisessä hän oli mukana saamassa pronssia United States Golf Associationille.Sim Price Biography and Olympic Results | Olympics at Sports-Reference.com Price oli mainekkaan juristin ja tuomarin poika. Hänen kaukainen sukulaisensa Vincent Price tuli tunnetuksi näyttelijänä. == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1882 syntyneet Luokka:Vuonna 1945 kuolleet
Rolle Rantala

Rolle Kristian Rantala (s. 16. maaliskuuta 1989 Helsinki) on suomalainen vapaapainija, joka edusti urallaan Helsingin Paini-Miehiä. Rantala Rolle Kristian (FIN) Pääasiassa 74 kilogramman painoluokassa painiva Rantala oli vuoden 2012 EM-kilpailuissa 14:s. Baltian-mestaruuskilpailuista hän on voittanut 84-kiloisten sarjassa kultaa vuonna 2011 ja 74-kiloisissa pronssia vuonna 2007. Juniorien (alle 20-vuotiaiden) EM-kilpailuissa Rantala sijoittui sarjan 66 kg viidenneksi vuonna 2009. Suomen mestaruuksia hänellä on neljä. == Elämä ja urheilu-ura == Rantala syntyi Helsingissä 16. maaliskuuta 1989. Hän aloitti painin vuonna 1993. Hänen ensimmäinen valmentajansa oli hänen isänsä Hannu Rantala. Vuonna 2004 kadettien (alle 17-vuotiaiden) EM-kilpailuissa hän sijoittui 58 kilogramman painoluokassa 19:nneksi ja kaksi vuotta myöhemmin samoissa kilpailuissa 63 kg:n sarjassa 17:nneksi. Vuonna 2007 hän voitti Baltian-mestaruuskilpailujen pronssia 74 kg:n sarjassa.Rolle Rantala Vuonna 2008 Rantalaa alkoi valmentaa Ahto Raska, joka toimi hänen valmentajanaan vuoden 2012 loppuun asti. Vuonna 2009 Rantala oli juniorien (alle 20-vuotiaiden) EM-kilpailuissa viides sarjassa 66 kg ja juniorien MM- kilpailuissa samassa sarjassa 17:s.Rantala, Rolle (FIN) Vuonna 2011 Rantala osallistui aikuisten 74 kilogramman painoluokassa Espanjan Grand Prix’hin, jossa hän sijoittui 21:nneksi. Baltian-mestaruuskilpailuista hän voitti kultaa sarjassa 84 kg. Vuonna 2012 Rantala oli Dan Kolov–Nikola Petrov -turnauksessa sarjan 74 kg yhdeksäs. Maaliskuussa hänet valittiin ensimmäiseen arvoturnaukseensa, Belgradin EM-kilpailuihin 74 kg:n sarjaan. Belgradissa Rantala voitti ensimmäisen ottelunsa espanjalaispainijaa vastaan jaksoin 2-0 (1-1, 3-1). Toisen ottelunsa hän hävisi unkarilaiselle moninkertaiselle arvokisamitalistille Gábor Hatosille 0-2 (0-2, 0-5). Olympiakarsinnoissa 2012 Rantala hävisi ensimmäisellä kierroksella Dmitro Rotšnijakille eikä päässyt keräilyeriin, kun Rotšnijak hävisi neljännellä kierroksella oman ottelunsa. Rantalan lopullinen sijoitus olympiakarsinnoissa oli 22:s. === Yksityiselämä === Rantala asuu synnyinkaupungissaan Helsingissä, ja hän aloitti 2011 opinnot Helsingin yliopiston lääketieteellisessä tiedekunnassa. Lukionsa hän kävi vuosina 2006–2009 Mäkelänrinteen urheilulukiossa. Hän pelasi jääkiekkoa Itä- Helsingin Kiekossa vuosina 1998–2003 ja harrastaa lajia edelleen. Rantalan valmentaja ja isä Hannu Rantala on myös painin arvokisaedustaja. Rantalan idoli on vapaapainin yhdysvaltalainen olympiavoittaja Cael Sanderson. == Saavutukset == Sarja 74 kg, ellei toisin mainittu. * EM-kilpailut: 14:s 2012 * Baltian-mestaruuskilpailut: kultaa 2011 (84 kg), pronssia 2007 * Dan Kolov–Nikola Petrov -turnaus: yhdeksäs 2012 * Juniorien (alle 20-vuotiaiden) EM-kilpailut: viides 2009 (66 kg) * SM-kilpailut: kultaa 2007 (66 kg), 2009 (66 kg), 2011 ja 2012 == Lähteet == * * * === Viitteet === Luokka:79.4 Voimailu, itsepuolustus Luokka:Suomalaiset vapaapainijat Luokka:Vuonna 1989 syntyneet Luokka:Elävät henkilöt
Osvaldo Casali

Osvaldo Casali (21. elokuuta 1824 Camerino – 1907) oli italialainen roomalaiskatolinen piispa. Hänet vihittiin papiksi 3. huhtikuuta 1847 ja nimitettiin Camerinon arkkihiippakunnan vihkipiispaksi sekä Miletusin titulaaripiispaksi 11. heinäkuuta 1892. Piispaksi konsekroinnin suoritti 7. elokuuta Mariano Elvezio Pagliari.Bishop Osvaldo Casali Catholic- Hierarchy.org. == Lähteet == Luokka:Italialaiset piispat Luokka:Katoliset piispat Luokka:Vuonna 1824 syntyneet Luokka:Vuonna 1907 kuolleet
Jean-Baptiste Frérot

Jean-Baptiste Frérot (13. heinäkuuta 1830 – 6. syyskuuta 1899) oli ranskalainen roomalaiskatolinen piispa. Hänet vihittiin papiksi 23. syyskuuta 1854 ja valittiin Angoulêmen hiippakunnan piispaksi vuonna 1892. Piispaksi konsekroinnin suoritti 24. elokuuta samana vuonna Fédéric-Henri Oury, jota avustivat César-Joseph Marpot ja Etienne-Marie-Alphonse Sonnois. Frérot asetettiin virkaansa 8. syyskuuta, ja hän toimi siinä, kunnes kuoli seitsemän vuotta myöhemmin.Catholic-Hierarchy.org: Bishop Jean-Baptiste Frérot == Lähteet == Luokka:Ranskalaiset piispat Luokka:Katoliset piispat Luokka:Vuonna 1830 syntyneet Luokka:Vuonna 1899 kuolleet
Amber Rose

Amber Rose, oikealta nimeltään Amber Levonchuck (s. 21. lokakuuta 1983 Philadelphia, Pennsylvania, Yhdysvallat) on yhdysvaltalainen malli, artisti, näyttelijä ja muotisuunnittelija. ==Ura== Amber Rose alkoi tanssia stripteasea 15-vuotiaana salanimellä "Paris" sen jälkeen kun hänen 20 vuotta armeijassa palvellut isänsä erosi hänen äidistään. Muusikko Kanye West huomasi hänet Ludacrisin musiikkivideossa "What Them Girls Like". Sen jälkeen he seurustelivat pari vuotta 2008–2010. Rose sai huomiota poseerattuaan Louis Vuittonin lenkkari-printtimainoksessa. Syyskuussa 2009 Rose kertoi aikeistaan julkaista oman aurinko- ja silmälasimallistonsa. New Yorkin muotiviikoilla Rose toimi catwalkilla mallina Celestinolle. Rose on tehnyt muutamia cameo- rooleja musiikkivideoissa, kuten Ludacrisin "What Them Girls Like", Young Jeezyn "Vacation", Nicki Minajin "Massive Attack", Fabolousin "You Be Killin 'Em" ja Wiz Khalifan "No Sleep". Vuonna 2010 Rose esiintyi Russel Simmonsin tosi-tv -ohjelmassa Running Russel Simmons. Vuonna 2011 hän oli vierailevana tuomarina tosi-tv -kilpailu RuPaul's Dragracen kolmannella kaudella. Hän oli tuomarina Master of the Mix -tositelevisio-ohjelman DJ-kilpailun toisella kaudella. Marraskuussa 2011 Rosesta tuli Smirnoffin edustaja ja hän esiintyi yhtiön mainoksissa. Rose julkaisi 10. tammikuuta 2012 ensimmäisen singlensä "Fame", jossa on mukana Wiz Khalifa, ja toisen singlen "Loaded" 6. helmikuuta 2012. Hän esiintyi entisen miehensä Wiz Khalifan albumilla O.N.I.F.C.. Laulaja Miley Cyruksen äiti on ollut Rosen manageri. Rose vieraili MTV2:n ohjelmassa Wild'n Out, ja hänellä oli rooli elokuvassa School Dance, jonka hänen nykyinen managerinsa Nick Cannon on ohjannut. ==Yksityiselämä== Rosen vanhemmat ovat isä Michael Levonchuck ja Kap Verdestä kotoisin oleva äiti Shauna Soares. Rose asui lapsena Etelä-Philadelphiassa. Rose alkoi seurustella räppäri Wiz Khalifan kanssa vuoden 2011 alussa. Pari kihlautui 1. maaliskuuta 2012 ja meni naimisiin 8. heinäkuuta 2013. Heidän poikansa syntyi helmikuussa 2013. Perhe asui vuorotellen Los Angelesissa ja Pennsylvaniassa. Rose jätti erohakemuksen Khalifasta 22. syyskuuta 2014 ilmoittaen syyksi sovittamattomat erimielisyydet ja aikeensa hakea heidän poikansa yksinhuoltajuutta. == Filmografia == Vuosi Nimi Rooli Huomioita 2007 A Haunting Jessie 1 jakso 2008 Better Off Alone Jennifer lyhytelokuva 2010 The Hills omana itsenään 1 jakso 2010 Running Russell Simmons omana itsenään 1 jakso 2011 RuPaul's Drag Race omana itsenään vieraileva tuomari 2011-2012 Master of the Mix omana itsenään tuomari 2012 Gang of Roses 2: Next Generation Tara X elokuva 2014 School Dance MarryWanna elokuva 2014 Selfie FitBrit tv-sarja Luokka:Yhdysvaltalaiset mallit Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt Luokka:Seulonnan keskeiset artikkelit
Petr Esterka

Petr Esterka (14. marraskuuta 1935 Dolní Bojanovice – 10. elokuuta 2021 Kalifornia) oli tšekkiläinen roomalaiskatolinen piispa. Hänet vihittiin papiksi Brnon hiippakuntaan 9. maaliskuuta 1963 ja nimitettiin sen vihkipiispaksi sekä Cefalan titulaaripiispaksi 5. heinäkuuta 1999. Piispaksi vihkiminen seurasi 11. syyskuuta. Pääkonsekraattorina toimi Vojtěch Cikrle, jota avustivat Giovanni Coppa ja Jan Graubner.Catholic-Hierarchy.org: Bishop Petr Esterka == Lähteet == Luokka:Tšekkiläiset piispat Luokka:Katoliset piispat Luokka:Vuonna 1935 syntyneet Luokka:Vuonna 2021 kuolleet
Álvaro Cervera

Álvaro Cervera Díaz, yleensä vain Álvaro (s. 20. syyskuuta 1965 Santa Isabel, Espanjan Guinea) on espanjalainen entinen jalkapalloilija ja nykyinen valmentaja. Lokakuusta 2022 lähtien hän on toiminut Real Oviedon päävalmentajana. == Ura == Álvaro päätti pelaajauransa kauden 2000–2001 jälkeen ja siirtyi valmentajaksi. Hänen ensimmäinen pestinsä päävalmentajana tuli kaudella 2002–2003 Catarrojassa. Tämän jälkeen hän on toiminut usean eri seuran päävalmentajana. Maaliskuussa 2012 Álvarosta tuli kasvattajaseuransa Racing Santanderin päävalmentaja, kun aikaisemmin pestissä toiminut Juanjo González erotettiin tehtävästä.Álvaro Cervera, nuevo entrenador del Racing Racing Santander. Viitattu 11.3.2012. Hänen pestinstä CD Tenerifessä päättyi potkuihin helmikuussa 2015.Álvaro Cervera, destituido como técnico del Tenerife Marca. Viitattu 18.4.2016. 18\. huhtikuuta 2016 Álvarosta tuli Cádizin päävalmentajana, kun hän korvasi tehtävästä potkut saaneen Claudio Barragánin.Álvaro Cervera, nuevo entrenador del Cádiz Cádiz CF. Viitattu 25.8.2020. Heinäkuussa 2020 joukkue varmasti nousun maan pääsarjaan Primera Divisióniin ensimmäistä kertaa 14 vuoteen.Cadiz, the club and city where the rules are different, finally return to La Liga The Athletic. Viitattu 25.8.2020. Kaudella 2020/21 Álvaro luotsasi Cádizin sarjanousijana komeasti sijalle 12. Kaudella 2021/22 tulokset olivat heikompia ja joukkue vajosi liigan putoamiskamppailuun. Álvaro sai potkut seurasta tammikuussa 2022.Álvaro Cervera deja de ser entrenador del Cádiz Cádiz CF. Viitattu 8.2.2022. Lokakuussa 2022 Álvarosta tuli Real Oviedon päävalmentaja.Álvaro Cervera Named the New Real Oviedo Head Coach Real Oviedo. Viitattu 10.11.2022. == Lähteet == == Aiheesta muualla == * Álvaron pelaajauran tilastot BDFutbol-sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1965 syntyneet Luokka:Elävät henkilöt
Román Lovera

Román Lovera (9. elokuuta 1839 – 1892) oli venezuelalainen roomalaiskatolinen piispa. Hänet vihittiin papiksi 23. huhtikuuta 1865 ja nimitettiin Méridan hiippakunnan piispaksi 20. elokuuta 1880. Piispaksi konsekroinnin suoritti José Antonio Ponte 23. tammikuuta 1881.Catholic-Hierarchy.org: Bishop Román Lovera == Lähteet == Luokka:Venezuelalaiset papit Luokka:Katoliset piispat Luokka:Vuonna 1839 syntyneet Luokka:Vuonna 1892 kuolleet
Rambaldo Magagnini

Rambaldo Magagnini (12. maaliskuuta 1807 Jesi – 23. joulukuuta 1892) oli italialainen roomalaiskatolinen piispa. Hänet vihittiin papiksi Jesin hiippakuntaan 19. syyskuuta 1829 ja nimitettiin sen piispaksi 6. toukokuuta 1872. Piispaksi vihkiminen seurasi 26. toukokuuta, ja Magagnini toimi virassaan loppuikänsä.Catholic-Hierarchy.org: Bishop Rambaldo Magagnini == Lähteet == Luokka:Italialaiset piispat Luokka:Katoliset piispat Luokka:Vuonna 1807 syntyneet Luokka:Vuonna 1892 kuolleet
Isaac Bentham

Isaac Bentham (27. lokakuuta 1886 Wigan – 15. toukokuuta 1917 Arras) oli brittiläinen vesipalloilija. Hän kilpaili vuoden 1912 kesäolympialaisissa Tukholmassa ja kuului siellä kultaa voittaneeseen joukkueeseen. Toisin kuin kaikki muut joukkueen jäsenet hän ja Arthur Edwin Hill eivät koskaan voittaneet toista kultamitalia olympialaisissa. Bentham kuoli Arrasin taistelussa ensimmäisessä maailmansodassa.Isaac Bentham Biography and Olympic Results | Olympics at Sports-Reference.com == Lähteet == Luokka:Brittiläiset vesipalloilijat Luokka:Brittiläiset olympiavoittajat Luokka:Vuonna 1886 syntyneet Luokka:Vuonna 1917 kuolleet
Percival Davson

Percival May Davson (30. syyskuuta 1877 Demerara, Guyana – 5. joulukuuta 1959 Paddington, Yhdistynyt kuningaskunta) oli brittiläinen miekkailija ja tennispelaaja. Hän kilpaili kesäolympialaisissa 1908 ja 1912 saaden jälkimmäisellä kerralla hopeaa kalvan joukkuekilpailussa.Percival Davson Biography and Olympic Results | Olympics at Sports-Reference.com Vuonna 1919 Davson edusti maataan Davis Cupissa. == Lähteet == Luokka:Brittiläiset miekkailijat Luokka:Brittiläiset tennispelaajat Luokka:Brittiläiset olympiamitalistit Luokka:Vuonna 1877 syntyneet Luokka:Vuonna 1959 kuolleet
Aikapankki

Aikapankit ovat rinnakkaisvaluuttaan ja vastavuoroisuuteen perustuvia pieniä talousjärjestelmiä. Yleisimmin aikapankkien käytössä lienee yleishyödyllisen yhteisön Community Exchange Systemin (CES) ylläpitämä aikapankkipalvelu. Siinä palveluita vaihdetaan niin, että valuuttana on yksi tunti eli yksi tovi. Yleinen periaate aikapankeissa on, että jokaisen jäsenen työn vaihtoarvo on sama, toisin kuin esimerkiksi joissain LETS-järjestelmissä (Local Exchange Trading System). == Aikapankit Suomessa == Ympäri Suomea on perustettu ainakin 45 aikapankkia. Suurin ja tunnetuin lienee vuonna 2009 perustettu Stadin Aikapankki, jossa on n. 4000 jäsentä ja jonka järjestelmässä on useita tuhansia palvelutarjouksia. Lisäksi aikapankkeja on perustettu muun muassa Mikkeliin, Joensuuhun, Jyväskylään, Kajaaniin, Kokkolaan, Kotkaan, , Kouvolaan, Kuopioon, Lappeenrantaan, Lohjalle, Mikkeliin, Pieksämäelle, Raaheen, Tampereelle, Turkuun, Vaasaan, Vantaalle, Rovaniemelle ja Ouluun. Suomessa on myös isomman maantieteellisen alueen yhteisiä aikapankkeja, kuten esimerkiksi Hämeen- (Hämeenlinna, Hattula ja Janakkala), Keski-Uudenmaan- (Kerava, Järvenpää ja Tuusula) ja Eteläkärjen (Raasepori ja Hanko) Aikapankit. == Verotus == Verottajan tulkinnan mukaan veronalaisena vaihtotyönä ei pidetä vaihtopiirissä välitettyjen tavanomaisten ja arvoltaan vähäisten työsuoritusten vaihtamista naapuriapuna toiseen vastaavan tyyppiseen työsuoritukseen. Näitä naapuriaputöitä ovat esimerkiksi lumitöiden tekeminen, kukkien kasteleminen, nurmikon leikkaaminen, renkaiden vaihto, autonpesu, lyhytaikainen lasten- tai koiranhoito, haravointi, ikkunoiden pesu, hieronta, vaatteiden korjaaminen, seuranpito ja vanhuksen kyyditseminen asioille. Verotuksen alaista aikapankkitoiminta on siis silloin, kun se liittyy työn suorittajan tai työn vastaanottajan palkkatyöhön, elinkeinotoimintaan, maatalouteen tai muuhun tulonhankkimistoimintaan. Mahdollinen verotus onnistuu CES-järjestelmässä esimerkiksi ns. "levy"- tai transaktioveron avulla, eli tietynsuuruinen osuus peritään jokaisesta tovien vaihdosta ja kerätään talteen, tai vaihtoehtoisesti vero voidaan maksaa suoraan jollekin yleishyödylliselle yhdistykselle tai järjestölle. == Katso myös == * Rinnakkaisvaluutta * Community Exchange System * WIR-pankki == Lähteet == ==Aiheesta muualla== * Stadin Aikapankki Luokka:Talousteoriat
Pietro Speciale

Pietro Speciale (29. syyskuuta 1876 Palermo – 9. marraskuuta 1945 Palermo) oli italialainen miekkailija. Hän teki olympiadebyyttinsä vuoden 1908 kesäolympialaisissa Lontoossa. Vuoden 1912 kesäolympialaisissa Tukholmassa hän sai hopeaa miesten floretin yksilökilpailussa ja vuoden 1920 kesäolympialaisissa Antwerpenissä kultaa joukkuekilpailussa. Hän kilpaili myös Antwerpenissä yksilökilpailussa, mutta jäi kahdenneksitoista.Pietro Speciale Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1876 syntyneet Luokka:Vuonna 1945 kuolleet
Ehrhardt-Szawe

Ehrhardt-Szawe oli vuosina 1922–1924 toiminut saksalainen autonvalmistaja, joka syntyi Ehrhardtin ja Szawen yhteenliittymänä. Vuonna 1922 ruotsalainen makeisyritys Kanold osti Ehrhardtin ja Szawen osake-enemmistöt ja yhdisti yritykset tarkoituksenaan tehdä voittoja valuuttaspekuloinnilla. Ehrhardt- Szawet perustuivat Szawe-malleihin, joista tunnetuin oli kuusisylinterisellä, 2,6-litraisella 50-hevosvoimaisella moottorilla varustettu malli. Autot eivät kuitenkaan käyneet riittävän hyvin kaupaksi, ja vuonna 1924 yritys oli konkurssissa. Pluto Automobilfabrik osti Zella St. Blasiin tehtaan ja valmisti siellä Pluto-merkkisiä autoja Amilcarilta hankkimallaan lisenssillä. ==Lähteet==
Koripallon I-divisioona-kausi 2011–2012

Kausi 2011–2012 oli koripallon I-divisioonan 37. kausi. Se pelattiin 12 joukkueen kaksinkertaisena sarjana. Sarjanousijoina kauteen lähtivät Oulun NMKY sekä Tampereen Pyrinnön farmijoukkue. == Runkosarja == === Sarjataulukko === Pudotuspeleihin # O V H P/O P/O- PST 1 Forssan Koripojat 22 18 4 89,5 76,6 36 2 Tapiolan Honka 22 16 6 81,1 72,4 32 3 Korikobrat 22 16 6 92,8 80,5 32 4 BC Nokia 22 15 7 83,4 75,9 30 5 Tampereen Pyrintö II 22 14 8 80,9 73,8 28 6 Porvoon Tarmo 22 11 11 84,8 85,5 22 7 Oulun NMKY 22 10 12 77,5 79,8 20 8 Säynätsalon Riento 22 10 12 87,3 86,9 20 9 Äänekosken Huima 22 9 13 87,9 89,9 18 10 Kaarinan Ura 22 8 14 80,2 87,1 16 11 Topo Akatemia 22 4 18 70,4 89,3 8 12 BC Jyväskylä 22 1 21 75,2 95,3 2 Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, PST = Pisteet == Pudotuspelit == ==Katso myös== *Korisliiga-kausi 2011–2012 ==Lähteet== Luokka:Koripallon miesten I-divisioonakaudet Luokka:Koripallosarjojen kausi 2011–2012/2012
Kukkoilijat

Kukkoilijat (In Bruges) on vuonna 2008 ensi-iltansa saanut rikoskomediaelokuva, jonka on ohjannut Martin McDonagh. Kukkoilijat on ohjaajansa debyytti pitkän elokuvan saralla. Elokuvassa Colin Farrell ja Brendan Gleeson näyttelevät kahta palkkamurhaajaa piileksimässä Bruggen kaupungissa Belgiassa. Heidän pomoaan näyttelee Ralph Fiennes. Elokuva oli vuonna 2008 ehdolla parhaan alkuperäisen käsikirjoituksen Oscar-palkintoon. Se myös voitti parhaan alkuperäisen käsikirjoituksen Bafta-palkinnon. Colin Farrell voitti roolisuorituksestaan elokuvassa parhaan miespääosan Golden Globen. == Juoni == Murhakeikan epäonnistuttua rikollispomo Harry lähettää päähenkilöt Kenin ja Rayn Lontoosta idylliseen Bruggen kaupunkiin Belgiaan odottelemaan uusia ohjeita. Ken nauttii kaupungin kauneudesta ja rauhallisuudesta, kun taas Ray vihaa paikkaa sydämensä pohjasta ja joutuu siksi törmäyskurssille kaiken ja kaikkien kanssa. == Näyttelijät == == Vastaanotto == Kukkoilijat sai ilmestyessään pääosin positiivista palautetta. Helsingin Sanomien kriitikko Mikko-Pekka Heikkinen sanoi Kukkoilijoiden olevan "tymäkkä tragikomedia", jonka "vinksahtanut huumori viehättää". Elokuvalehti Episodin kriitikko Hannu Liekso antoi elokuvalle täydet viisi tähteä, kehuen elokuvan olevan "raikas ja täynnä hyvää tekstiä, jota erinomaiset näyttelijät tulkitsevat verevästi". Hän sanoi myös elokuvan etenevän "kuin höyryjuna ollen välillä huvittava ja välillä huikean dramaattinen, muttei silti hengästyttävä". Uuden Suomen Mikko Pielan mielestä Brugge on vähän liian hieno taustamiljöö elokuvalle, samoin kuin huippunäyttelijät vähän liian hienoja ollakseen uskottavasti näin hulluja tappajia. Rotten Tomatoes -elokuvasivustolla 84 prosenttia kriitikoista on antanut elokuvalle positiivisen arvion. Sivuston mukaan elokuva yhdistelee tehokkaasti mustaa komediaa ja rikoselokuvan elementtejä. Pääosien esittäjät, erityisesti Colin Farrell, saivat kriitikoilta valtavasti kehuja; USA Today -lehden Claudia Puig piti Rayn roolia luultavasti Farrellin uran parhaana, ja Roger Ebert arvioi Farrellin onnistuvan roolissaan niin hyvin siksi, koska hänen annetaan vihdoinkin rentoutua ja olla irlantilainen. == Lähteet == Luokka:Vuoden 2008 brittiläiset elokuvat Luokka:Brittiläiset rikosdraamaelokuvat Luokka:Brittiläiset mustan komedian elokuvat Luokka:Vuoden 2008 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset mustan komedian elokuvat
Francis Burchell

Francis Romulus Burchell (25. syyskuuta 1873 Clifton, Bristol – 6. heinäkuuta 1947 Worthing, West Sussex) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa Devon & Somerset Wanderers -joukkueelle. == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1873 syntyneet Luokka:Vuonna 1947 kuolleet
Chris Huffins

Christopher Allen "Chris" Huffins (s. 15. huhtikuuta 1970 Brooklyn) on yhdysvaltalainen entinen kymmenottelija. Hän sai vuoden 2000 kesäolympialaisissa Sydneyssä pronssia; hän oli vuoden 1996 kesäolympialaisissa Atlantassa jäänyt kymmenenneksi.Chris Huffins Biography and Olympic Results | Olympics at Sports-Reference.com Olympiamitalinsa lisäksi Huffins on esimerkiksi voittanut kultaa Pan-Amerikan kisoissa 1999 ja saanut pronssia yleisurheilun maailmanmestaruuskilpailuissa 1999.iaaf.org - Athletes - Huffins Chris Biography == Lähteet == Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiamitalistit Luokka:Vuonna 1970 syntyneet Luokka:Elävät henkilöt
Valtatie 2 (tanssilava)

Valtatie 2 ("Kakkonen") on Harjavallassa sijaitseva tanssilava. Lava on noin kilometrin etäisyydellä kaupungin keskustasta Valtatie 2:n ja Kantatie 43:n risteyskohdassa Hiittenharjun ulkoilu- ja virkistysalueen tuntumassa. Lava on perustettu vuonna 1966 ja se oli aktiivisesti toiminnassa 1980-luvun puoliväliin saakka, sekä lyhyen aikaa 1990-luvun jälkipuoliskolla. Vuonna 2008 toiminta alkoi uudelleen, tällä kertaa alkuperäisen tanssilavarakennuksen vieressä sijaitsevan entisen tennishallin tiloissa.Hiittenharjun ulkoilu- ja virkistysalue Nykyään tanssipaikka on viralliselta nimeltään V2, mutta yleisesti puhekielessä edelleen Valtatie 2 tai Kakkonen. Tapsukka tarinoi- blogi Valtatie 2:n tanssikausi ajoittuu talviaikaan lokakuulta huhtikuulle. Tapahtumia järjestetään viikoittain. == Lähteet == == Aiheesta muualla == *V2:n kotisivut *tanssi.net/Valtatie 2 Luokka:Harjavallan rakennukset ja rakennelmat Luokka:Tanssilavat
Silta (täsmennyssivu)

Silta voi viitata johonkin seuraavista: *silta, rakennelma *silta, tietoliikennelaite *Silta (De Brug), Joris Ivensin lyhytelokuva vuodelta 1928 *Silta (Die Brücke), saksalainen elokuva vuodelta 1959 *Silta, Aito Mäkisen lyhyt dokumenttielokuva vuodelta 1973 *Silta (Un pont entre deux rives), ranskalainen elokuva vuodelta 1999 *Silta, ruotsalais-tanskalainen televisiosarja (2011–) *20 suosikkia – Silta, Katriina Honkasen kokoelmalevy *Silta, Tampereen ev.lut. seurakuntien lehti *Silta Oy, suomalainen yritys *Turun metodistiseurakunta Silta *Wheatstonen silta, sähkötekniikassa menetelmä vastuksen resistanssin määrittämiseksi *hammassilta.
Henri Dulieux

Henri Joseph Marie Dulieux (10. toukokuuta 1897 Lille – 29. toukokuuta 1982 Chantepie) oli ranskalainen miekkailija. Hän kilpaili vuoden 1936 kesäolympialaisissa Berliinissä saaden pronssia kalvan joukkuekilpailussa. Hän osallistui kalvassa myös yksilökilpailuun.Henri Dulieux Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1897 syntyneet Luokka:Vuonna 1982 kuolleet
Alfredo Pezzana

Alfredo Pezzana (31. maaliskuuta 1893 Castelrosso di Chivasso – 7. toukokuuta 1986 Torino) oli italialainen miekkailija. Hän kilpaili vuoden 1936 kesäolympialaisissa Berliinissä ja voitti kultaa kalvan joukkuekilpailussa.Alfredo Pezzana Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1893 syntyneet Luokka:Vuonna 1986 kuolleet
Magnoliakasvit

Magnoliakasvit (Magnoliaceae) on heimotason kasvitaksoni.Suomen Lajitietokeskus: Magnoliaceae Magnoliakasveihin kuuluvien sukujen lukumäärä vaihtelee lähteen mukaan ja on kahden ja kahdentoista väliltä. Lajeja on 227, joista vähintään yli puolet, enintään lähes kaikki on magnolioiden suvussa. Heimon lajit ovat puita tai pensaita, joiden kukat ovat kaksineuvoisia ja suuria. Magnoliakasveja kasvaa luontaisesti Amerikan mantereella ja Itä- Aasiassa. Viljeltyinä koristekasveina niitä on muuallakin maailmassa.Angiosperm Phylogeny Website, version 13: Magnoliaceae Viitattu 7.1.2016. == Suvut == * tulppaanipuut (Liriodendron) – kaksi lajia * magnoliat (Magnolia) – 225–360 lajia List of Genera in Magnoliaceae Viitattu 7.1.2016. == Lähteet == Luokka:Kasviheimot Luokka:Seulonnan keskeiset artikkelit
Pluto Automobilfabrik

Pluto Automobilfabrik AG oli vuosina 1924–1927 toiminut saksalainen autonvalmistaja. Yritys aloitti toimintansa nimellä Automobilfabrik Zella- Mehlis. Pluto perustettiin Ehrhardt-Szawen konkurssin jälkeen jatkamaan autonvalmistusta. Heinrich Ehrhardt oli mukana yrityksen perustamisessa. Yritys valmisti lisenssillä kaksipaikkaisilla urheilumallisilla koreilla sekä 20- ja 30-hevosvoimaisilla moottoreilla varustettuja Amilcar-malleja. Suurempaa mallia valmistettiin myös Roots-ahtimella varustettuna, jolloin sen teho oli 65 hevosvoimaa. Pluto-autot menestyivät kohtalaisesti kilparadoilla. Vuoteen 1926 mennessä markkinoiden kiinnostus Plutoihin oli kuitenkin jo vähentynyt ja yrityksen toiminta loppui vuonna 1927. Viimeiset Plutot valmisti vuonna 1928 lentokonevalmistaja Nordflug. ==Lähteet== Luokka:Autonvalmistajat Luokka:Saksalaiset teollisuusyritykset
Giancarlo Brusati

Giancarlo Brusati (6. maaliskuuta 1910 Milano – 30. kesäkuuta 2001 Barlassina) oli italialainen miekkailija. Hän kuului kultaa kalvan joukkuekilpailussa voittaneeseen joukkueeseen vuoden 1936 kesäolympialaisissa Berliinissä. Hänet nimitettiin vuonna 1961 Italian miekkailuliiton varapuheenjohtajaksi; vuonna 1981 hänestä tuli Fédération Internationale d'Escrimen puheenjohtaja, jona hän toimi vuoteen 1984.Giancarlo Brusati Biography and Olympic Results | Olympics at Sports-Reference.com Hänet otettiin Olympiaritarikuntaan vuonna 1984.THE OLYMPIC ORDER HAS BEEN AWARDED TO THE FOLLOWING PERSONALITIES DURING THE 88th SESSION == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1910 syntyneet Luokka:Vuonna 2001 kuolleet
Klaus Berggreen

Klaus Berggreen (3. helmikuuta 1958) on entinen tanskalainen jalkapalloilija, joka pelasi parhaat kautensa italialaisissa seuroissa Pisa ja AS Roma. Keskikenttäpelaaja Berggreen edusti maataan 46 kertaa ja onnistui maalinteossa viidesti Tanskan jalkapallomaajoukkueessa. Hän osallistui jalkapallon MM- kisoihin 1986 sekä EM-kisoihin vuosina 1984 ja 1988. Berggreen on valittu Tanskan jalkapalloilun Hall of Fameen. == Lähteet == == Aiheesta muualla == * Danish national team profile * Showstars profile * RSSSF - Danish players in Italy Luokka:Vuonna 1958 syntyneet Luokka:Elävät henkilöt Luokka:Tanskalaiset jalkapalloilijat
Selve

Selve Automobilwerke AG oli saksalainen yritys, joka valmisti autoja vuosina 1923–1929. Selve valmisti alun perin Basse & Selve -nimellä myytyjä moottoreita autoteollisuuden tarpeisiin. Vuonna 1923 se otti haltuunsa Norddeutsche Automobil-Werken, joka oli valmistanut Colibri- ja Sperber- nimisiä autoja. Ensimmäiset Selve-autot olivat 1,5-litraisella 24-hevosvoimaisella ja kaksilitraisella 32-hevosvoimaisella moottorilla varustetut mallit. Sittemmin esiteltiin myös 2 090-kuutioisella, 40-hevosvoimaisella moottorilla varustettu auto, jonka iskutilavuutta kasvatettiin myöhemmin 2 352 kuutioon tehon säilyessä samana. Autosta oli tarjolla myös 65-hevosvoimainen urheilumalli. Vuonna 1925 tuli kuusisylinterinen 2 850-kuutioinen malli. Vuonna 1927 esitelty, 3 027-kuutioinen Selecta säilyi tuotannossa vuoteen 1929 asti, jolloin yritys lopetti autonvalmistuksen. Vuoden 1928 Berliinin autonäyttelyssä esiteltiin Paul Henzen suunnittelema etuvetoinen kuusisylinterinen malli, jonka tuotantoa ei kuitenkaan koskaan aloitettu. ==Lähteet== == Aiheesta muualla == Luokka:Saksalaiset automerkit Luokka:Autonvalmistajat Luokka:Saksalaiset teollisuusyritykset Luokka:1920-luvun autot Luokka:Ajoneuvoteollisuuden osatoimittajat
Jouko Elevaara

Jouko Olavi ”Jokkeri” Elevaara (s. 13. huhtikuuta 1943 Merikarvia) on suomalainen viihdealan yrittäjä ja vaikuttaja sekä entinen yleisurheiluvalmentaja. Koulutukseltaan hän on liikunnanohjaaja. Elevaara on työskennellyt myös urheilutoimittajana. == Viihdeala == Elevaara omisti Merikarvialla toimineen Merikievari-viihdekeskuksen, joka oli aikanaan yksi Suomen suosituimpia tanssipaikkoja. Hän myi Merkievarin vuonna 2012 ja keskittyi pyörittämään Kauhajoen Aronkeidasta sekä paikkakunnan kesälavaa Kasinoa. Elevaaralla on ollut lisäksi useita tanssilavoja eri puolilla maata. Parhaimmillaan hän pyöritti samanaikaisesti yhtätoista tanssipaikkaa. Ensimmäiset huvitilaisuutensa Elevaara järjesti 1960-luvulla Posiolla varainhankintakeinona paikalliselle urheiluseuralle. 1990-luvulla Elevaara järjesti vuosittaista Jokkerin löytö -iskelmälaulukilpailua. Hän julkaisi myös Viihdesanomat-nimistä lehteä, jossa julkaistiin niin sanottua Jokkerin listaa. Siinä Elevaara määritteli säännöllisesti suomalaisten artistien kulloisenkin arvon viihdemaailmassa. Lista herätti usein ärtymystä taiteilijoiden keskuudessa. Elevaara on esiintynyt usein julkisuudessa suomalaiseen tanssimusiikkiin ja lavatanssikulttuuriin liittyvissä aiheissa. == Yleisurheilu == Elevaara aloitti yleisurheiluvalmennuksen 1960- ja 1970-lukujen vaihteessa toimiessaan Posion Pyrinnön toiminnanjohtajana. Hänen aikanaan Pyrintö nousi Kalevan malja -pisteillä laskettuna maan toiseksi parhaaksi yleisurheiluseuraksi. Parhaana vuotena Elevaaran valmennettavat voittivat yli 40 SM-kultaa kaikki ikäluokat mukaan lukien. Posiolta hän muutti vuonna 1973 siirtyen valmentajaksi ja toiminnanjohtajaksi Saarijärven Pullistukseen. Elevaaran tunnetuimpia valmennettavia olivat kestävyysjuoksijat Kaarlo Maaninka ja Martti Vainio sekä seiväshyppääjä Kimmo Pallonen. Maaninka sijoittui Elevaaran valmentamana pronssille 5 000 metrin ja hopealle 10 000 metrin matkoilla Moskovan olympialaisissa vuonna 1980. Uskoon tultuaan Maaninka paljasti käyttäneensä veritankkausta ennen kisoja. Jouko Elevaara on julkaissut yhden juoksuvalmennusoppaan. 1980-luvulla hän kehitti hiihtäjille tarkoitetun Jokkerin ventti -nimellä tunnetuksi tulleen kuntopiirin, joka on vielä nykyäänkin suosittu harjoite kestävyys- ja kuntourheilijoiden keskuudessa. Omalla urheilu-urallaan Elevaara hyppäsi vuonna 1973 Posion Pyrintöä edustaessaan vielä vuoden 2014 lopussa voimassa olleen pituushypyn Lapin piirin ennätyksen 730. == Toimittajana == Vuosina 1978–1982 Elevaara työskenteli Vaasa-lehden urheilutoimittajana nimimerkillä ”Jokkeri”. Hän oli toiminut jo Posiolla työskennellässään Lapin Kansan ja Koillissanomien avustajana, ja jatkoi urheiluseurojen lehtien tekemistä myös Saarijärvellä ja Lahdessa. Elevaara on työskennellyt kolumnistina ja bloggaajana myös Satakunnan Kansalle. == Teokset == * == Lähteet == === Viitteet === Luokka:Suomalaiset liikemiehet Luokka:Suomalaiset musiikkivaikuttajat Luokka:Suomalaiset urheilutoimittajat Luokka:Suomalaiset yleisurheiluvalmentajat Luokka:Vuonna 1943 syntyneet Luokka:Elävät henkilöt